STGT ดีด 3% รับผลดี “มาเลเซีย” สั่งปิดรง. Top Glove เพิ่ม คาดหนุนออเดอร์-ราคายางพุ่ง
STGT ดีด 3% รับผลดี “มาเลเซีย” สั่งปิดรง. Top Glove เพิ่ม คาดหนุนออเดอร์-ราคายางพุ่ง ล่าสุดอยู่ที่ 74 บาท บวก 2 บาท หรือ 2.78% มูลค่าซื้อขาย 1.78 พันล้านบาท
STGT ดีด 3% รับผลดี “มาเลเซีย” สั่งปิดรง. Top Glove เพิ่ม คาดหนุนออเดอร์-ราคายางพุ่ง ล่าสุดอยู่ที่ 74 บาท บวก 2 บาท หรือ 2.78% มูลค่าซื้อขาย 1.78 พันล้านบาท
24 พ.ย. 2563

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ล่าสุด ณ เวลา 15.53 น. อยู่ที่ 74 บาท บวก 2 บาท หรือ 2.78% สูงสุดที่ 74.50 บาท ต่ำสุดที่ 72 บาท ด้วยมูลค่าซื้อขาย 1.78 พันล้านบาท

โดย บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น STGT ราคาเป้าหมาย 107 บาท/หุ้น โดยมีมุมมองเป็นบวกต่อ sentiment ราคาหุ้นระยะสั้น หลังงานรัฐบาลมาเลเซียสั่งปิดโรงงาน Top Glove เพิ่มเติมอีก อีก 12 โรงงาน หลังจากทยอยปิดไปอาทิตย์ที่แล้ว 16 โรงงาน (17 พ.ย.20) รวมเป็น 28 โรงงาน (คิดเป็นสัดส่วน 68% ของโรงงานทั้งหมด 41 โรงงานในมาเลเซีย)  ซึ่งเป็นปัจจัยบวกต่อ STGT ส่งผลให้คาดว่ามี pandemic order เข้ามากับทางบริษัท และคาดว่าจะเห็นราคาขายถุงมือยางปรับตัวเพิ่มขึ้นต่อเนื่องใน เดือน ก.พ.- มี.ค. 20
อย่างไรก็ตามยังคงมุมมองราคาขายถุงมือยางมีแนวโน้มปรับตัวลงในครึ่งปีหลังปี 2564 หลังจากเมื่อคืนนี้ (23 พ.ย. 20) คาดว่าจะมีการใช้วัคซีน COVID-19 ในเดือน ธ.ค.20 นี้
ทั้งนี้คงกำไรสุทธิปี 2563 ที่ 9,044  ล้านบาท เพิ่มขึ้น 1,310% เมื่อเทียบจากปีก่อน และคงกำไรสุทธิปี 2564 ที่ 15,422 ล้านบาท เพิ่มขึ้น 71% เมื่อเทียบจากปีก่อน